als_Latn dik_Latn sag_Latn
Nga ana tjetër zhvilluesit e këtij programi raportonin shpesh probleme me krijimin e një versioni të tillë dhe duket se tashmë ato kanë arritur ti kalojnë këto probleme dhe të sjellin një version mjaft të qëndrueshëm të Google Chrome 64-bit. Por realisht çfarë do të ofrojë më tepër se versioni aktual?
Versioni me 64-bit do të sigurojë një shpejtësi më të lartë në përpunimin e faqeve web, stabilitet dhe siguri.
Sipas testeve të për përpunimit të grafikës dhe të file-eve media, të bëra nga krijuesit e këtij programi, Google Chrome 64-bit ka treguar se ka një avantazh të madh në krahasim me versionin 32-bit. Një nga teste e bëra është edhe shpejtësia e përpunimit të videos nga rrjeti Youtube. Ekspertët kanë testuar algoritmin VP9 të përdorur nga Youtube për të dekoduar një filë video të marrë nga serverat e këtij të fundit edhe nga testet ka rrezultuar se përpunimi është 15% më i shpejtë.
Në qëndrën e testimeve Canary, e cila është një kanal në rrjet ku kryhen të gjitha test nga inxhinierët e Google të programeve të ndryshme, është kryer edhe një test në lidhje me qëndrueshmërinë ku ka rrezultuar se ajo është 2-fish më e lartë se Google Chrome 32-bit. Inxhinierët e Google sigurojnë se suporti për versionin 32-bit do të mbetet aktiv derisa të gjithë përdoruesit e këtij programi të instalojnë versionin me 64-bit.
Gjithashtu inxhinierët e Google kanë kërkuar që sa më shumë përdorues ta testojnë këtë version dhe të dërgoni impresionet ose problemet që identifikoni gjatë përdorimit. Në artikujt e mëtejshëm do t'ju sjellim lajme të tjera në lidhje me këtë temë. /iPhoneAlbania
als_Latn als_Latn als_Latn als_Latn als_Latn